Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: az 1982-es és 1987-es egyezményi módosításokkal egységes szerkezetben az 1993. évi XLII. törvény hirdette ki.
Paragraph Index: 511

az 1982-es és 1987-es egyezményi módosításokkal egységes szerkezetben az 1993. évi XLII. törvény hirdette ki. Az egyezmény célja a vizes élõhelyek megõrzésének elõmozdítása, valamint ésszerû hasznosításuk elõsegítése, továbbá az ehhez szükséges jogi és intézményi keretek kialakítása. Az egyezmény aláírásakor elsõsorban a vízimadarak élõhelyéül szolgáló vizes élõhelyek védelem alá helyezését hangsúlyozta, de ma már a vizes ökoszisztémák általános megõrzését tûzi ki célul, kiemelve az ember és környezetének egymásra épülõ, egymást feltételezõ kapcsolatait. Az egyezmény részes államainak a vizes élõhelyek általános védelmén túl legalább egy nemzetközi jelentõségû vizes élõhelyet is ki kell jelölnie (a hazai ramsari területekkel kapcsolatosan lásd a „Ramsari területek” fejezetet). Feladatok Az egyezmény hazai végrehajtásának követnie kell az egyezmény részes feleinek 10. konferenciáján meghatározott, 2009–2014-es idõszakra szóló stratégia fõ prioritásait. Ennek megfelelõen forrásokat kell biztosítani a természetközeli állapotú vizes élõhelyek megõrzésének és megfelelõ kezelésének folytatásához, a károsodott, degradált vizes élõhelyek rekonstrukcióját célzó további projektek végrehajtásához, továbbá a vizes élõhelyek és élõviláguk monitorozásához (különös tekintettel a Natura 2000 hálózatba tartozó vizes élõhelyekre és azon belül is a ramsari területekre). Be kell építeni a vizes élõhelyek megõrzésének szempontjait a különbözõ ágazati szakpolitikákba és jogszabályokba, és következetes hatósági munkával biztosítani kell ezen szempontok érvényesítését. Gondoskodni kell továbbá bármely, a vizes élõhelyek természetességét károsan befolyásoló hatású jogszabálynak vagy gazdasági ösztönzõnek a ramsari egyezmény szellemében történõ módosításáról. Tovább kell mûködtetni a vizes élõhelyek kezelésével és fenntartásával leginkább érintett szakterületek szakértõit tömörítõ Ramsari Egyezmény Magyar Nemzeti Bizottságát annak érdekében, hogy az egyezmény végrehajtása során felmerülõ kérdésekben átfogó és független szakmai ajánlásokkal segítse azok megoldását. Aktívan támogatni kell a Ramsari Egyezmény és a Kárpátok Egyezmény végrehajtását célzó Kárpáti Vizes Élõhely Kezdeményezést (lásd külön fejezet). Az egyezmény végrehajtásának társadalmi elfogadtatása érdekében folytatni kell a ramsari kommunikációs programot. Ennek keretében a vizes élõhelyek általános ismertségét, a ramsari területek helyi, regionális és országos ismertségét erõsítõ tevékenységeket kell folytatni, amiben kiemelkedõ szerepe van a minden év február 2-án megrendezendõ vizes élõhelyek világnapjának, vagy a Tatai Vadlúd Sokadalom nevû rendezvénynek. 7.1.5 A vándorló állatfajok védelmérõl szóló Bonni Egyezmény A Bonni Egyezményhez Magyarország 1986-ban csatlakozott (1986. évi 6. törvényerejû rendelet). A vándorló fajok védelme érdekében a vándorlás és vonulás útvonalába esõ országok megállapodásokat és egyetértési memorandumokat kötnek. Magyarország jelenleg két megállapodásnak, az Európai Denevérvédelmi Egyezmény (EUROBATS) és az afrikai-eurázsiai vándorló vízimadarak védelmérõl szóló megállapodásnak (AEWA) tagja. Ezen kívül csatlakoztunk három memorandumhoz is. Ezek a vékonycsõrû póling, a közép-európai túzok – melynek létrehozásában Magyarország vezetõ szerepet játszott – és a csíkosfejû nádiposzáta védelmérõl szóló egyetértési memorandumok. Az afrikai-eurázsiai vándorló vízimadarak védelmérõl szóló megállapodáshoz (AEWA) hazánk 2002. december 17-én csatlakozott. A hazai végrehajtás során egyik legfontosabb feladatunk volt, hogy megszüntessük a vizes élõhelyeken

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes